Indrek Hirv

Indrek Hirv (s. 15. joulukuuta 1956 Kohila ) on virolainen runoilija, kääntäjä ja kuvataiteilija.

Ura
Hirv työskenteli 1976–1987 taiteilijana, 1989–1991 hän oli Hollannissa Radio Vapaan Euroopan kirjeenvaihtajana. Hän palasi Viroon 1991, minkä jälkeen hän on ollut kirjailija ja asunut Tallinnassa ja Tartossa. Hänen esikoiskokoelmansa Uneraev ilmestyi 1987. Varhaisemmat runonsa hän kirjoitti sidotulla mitalla, mutta siirtyi 2000-luvun alussa vapaaseen mittaan ja lyhyeen muotoon. Kymmeniä hänen runojaan on sävelletty lauluiksi.

Yksityiselämä
Hirvin vanhemmat Helgi Hirv ja Louis Pavel olivat taiteilijoita, isoisä oli metallimies ja isoäidillä oli Tartossa muotiliike. Hirvin puoliso säveltäjä Age Hirv. Heillä on tytär Tui Hirv, joka on laulaja ja kirjailija.

Palkinnot ja tunnustukset
 Loomingin runopalkinto 1988 
 valtion kirjallisuuspalkinto Smuul-palkinto 1993

Suomennetut teokset 
 Salapainos: valikoimattomat runot vuosilta 1976-1987 suom. Riho Grünthal, Tapio Mäkeläinen, Hannu Oittinen; alkusanat: Sirje Kiin. julkaisija T. Mäkeläinen, 1988 Estonian kirjasto 1. ISBN 952-90-0150-9 (runot myös virkoksi)
 Enkelinsilta, suom. Raija Hämäläinen. NyNorden, 2009. ISBN 978-9985-9982-1

Lähteet

Aiheesta muualla
Enkelinsilta Tuglas-seuran sivulla

Virolaiset kirjailijat
Vuonna 1956 syntyneet
Elävät henkilöt